Държавен вестник, бр. 113, 2025 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  113
ОПРЕДЕЛЕНИЕ № 10
от 16 декември 2025 г.
по конституционно дело № 16 от 2025 г.
Конституционният съд в състав: предсе­
дател: Павлина Панова, членове: Надежда 
Джелепова, Атанас Семов, Красимир Влахов, 
Янаки Стоилов, Соня Янкулова, Борислав 
Белазелков, Десислава Атанасова, Галина 
Тонева, Сашо Пенов, Невин Фети, Орлин 
Колев, при участието на секретар-протоко­
листа Наталия Такева разгледа в закрито 
заседание на 16.12.2025 г. конституционно 
дело № 16/2025 г., докладвано от съдия 
Сашо Пенов.
Производството e по чл. 149, ал. 1, т. 2 
от Конституцията на Република България 
във фазата по допустимост на искането по 
реда на чл. 19, ал. 1 от Закона за Консти­
туционен съд (ЗКС).
Делото е образувано на 11.11.2025 г. по 
искане с вх. № 614-КД от 7.11.2025 г. на 
петдесет и трима народни представители от 
51-вото Народно събрание за установяване 
на противоконституционност на „изменения­
та на чл. 19в, т. 1, 2, 3, 4, 5, 6 и 7 в Закона 
за специалните разузнавателни средства, 
приет от 51-вото Народното събрание на 
10 октомври 2025 г., повторно приети на 
30 октомври 2025 г. и обнародвани в бр. 94 
от 4 ноември 2025 г. на „Държавен вестник“. 
С разпореждане на съдия-докладчика от 
12.11.2025 г. на основание чл. 19, ал. 3 от 
Правилника за организацията на дейността 
на Конституционния съд (ПОДКС) е указано 
на вносителя да съобрази разпоредбата на 
чл. 18, ал. 2, т. 5 ПОДКС, като да изясни в 
какво се състои искането. 
С уведомление за изпълнение с вх. № 651-
КД от 26.11.2025 г. вносителят е уточнил 
петитума на искането и е посочил, че желае 
да се обявят за противоконституционни 
следните части от разпоредби на Закона за 
специалните разузнавателни средства (обн., 
ДВ, бр. 95 от 1997 г.; посл. изм., бр. 94 от 
2025 г.) (ЗСРС): чл. 19в, ал. 1 в частта „из­
бира с решение на Народното събрание“; 
чл. 19в, ал. 2 в частта „преизбран“; чл. 19в, 
ал. 3 в частта „трима“; чл. 19в, ал. 4 в частта 
„избирани“; чл. 19в, ал. 6 в частта „решение 
на Народното събрание“; чл. 19в, ал. 7 в 
частта „Народното събрание с решение да 
избере“; чл. 19в, ал. 10 в частта „избиращия, 
съответно назначаващия орган“. 
В уведомлението за изпълнение вно­
сителят посочва, че желае да се обяви за 
противоконституционна и „отмяната на 
чл. 7, ал. 2, т. 5 от Закона за управление и 
функциониране на системата за защита на 
националната сигурност (изм. и доп., ДВ, 
бр. 94 от 4 ноември 2025 г.)“. Посочената 
разпоредба е отменена с § 2 на заключител­
ната разпоредба на Закона за изменение на 
Закона за Държавна агенция „Национална 
сигурност“ (ДВ, бр. 90 от 2025 г.) и не е от­
меняна със Закона за изменение на Закона 
за специалните разузнавателни средства 
(ДВ, бр. 94 от 2025 г.).
Според вносителя съответните части на 
посочените разпоредби от ЗСРС противоре­
чат на чл. 4, ал. 1, чл. 8, чл. 92, ал. 1, чл. 98, 
ал. 7, чл. 100 от Конституцията. 
Доводите на вносителя са, че „[т]ака прие­
тите изменения са противоконституционни, 
защото са приети в нарушение на процедур­
ните правила на Народното събрание за 
извършване на законотворческа дейност и 
са в пряко нарушение на баланса на трите 
вида власти, баланс, олицетворяван от Пре­
зидентската институция“.
По отношение на твърдяното проти­
воречие с чл. 4, ал. 1 от Конституцията 
вносителят сочи, че ЗИЗСРС е приет в на­
рушение на процедурните правила, съдър­
жащи се в чл. 71, ал. 1 и 2 от Правилника 
за организацията и дейността на Народното 
събрание (ПОДНС) за разпределение на 
законопроектите между парламентарните 
комисии, както и „без събрани становища 
по внесения законопроект“ и без да е про­
веден „пълноценен дебат“. Той посочва, че 
„[м]отивите на Законопроекта за изменение 
на Закона за специалните разузнавателни 
средства със сигнатура 51-554-01-161 са почти 
изцяло идентични с тези на Законопро­
ект за изменение на Закона за Държавна 
агенция „Национална сигурност“ със сиг­
натура 51-554-01-160 и на Законопроект за 
изменение на Закона за Държавна агенция 
„Разузнаване“ със сигнатура 51-554-01-159“ 
и че „[п]редставянето на шаблонни мотиви 
е равносилно на липсата на такива и […] 
представлява опорочаване на цялата зако­
нодателна процедура и нормите на чл. 28, 
ал. 1 от Закона за нормативните актове и 
чл. 76, ал. 1 ПОДНС“. Според вносителя 
чрез измененията се извършва дерогиране 
на правомощия на президента и на Ми­
нистерския съвет и изземване на власт и 
оперативни управленски функции, като така 
се нарушава конституционно установеният 
баланс между трите власти. Твърди се, че 
е нарушен и чл. 5, ал. 1 от Конституцията, 
както и че „[к]онституционно нетърпимо е